**Új ráépített szakképzések szakvizsgájára való jelentkezési lehetőség!!**

**Jelentkezési lehetőség gyermeksürgősségi orvostan és gyermektraumatológia szakvizsgák letételéhez**

A Nemzeti Vizsgabizottság **2024. március 18. és 29. között** **gyermeksürgősségi orvostan és gyermektraumatológia**szakorvosi vizsgák letételéhez jelentkezési lehetőséget biztosít az <https://nvb.okfo.gov.hu/> vizsgaszervező felületen.

2024. február 12-én megjelent a Magyar Közlöny 2024. évi 15. számában a belügyminiszter 7/2024. (II. 12.) rendelete az egyes egészségügyi és egészségbiztosítási tárgyú miniszteri rendeleteknek a gyermeksürgősségi és gyermek-traumatológiai ellátással és az egészségügyi ágazati képzésekkel összefüggő módosításáról.

A megjelent jogszabály alapján új ráépített szakorvosi szakképesítésként bevezetésre kerül a gyermeksürgősségi orvostan, valamint a gyermektraumatológia szakképesítés. A rendelet 18.§ (7b) pontja alapján „A gyermeksürgősségi orvostan, valamint a gyermektraumatológia ráépített szakképesítés esetében **2024. május 31-ig a szakképzés teljesítése nélkül jogosult a szakvizsga letételére az adott szakterületen legalább 5 éves szakmai gyakorlattal rendelkező személy abban az esetben, ha már rendelkezik a szakképzés bemeneti feltételeként előírt szakképesítések valamelyikével.”**

         Gyermeksürgősségi orvostan esetén tehát 2024. május 31-ig a szakképzés teljesítése nélkül jogosultak a szakvizsga letételére azok, akik az adott szakterületen legalább 5 éves szakmai gyakorlattal rendelkeznek és rendelkeznek csecsemő- és gyermekgyógyászat vagy oxyológia és sürgősségi orvostan vagy oxyológia vagy sürgősségi orvostan szakvizsgával.

         Gyermektraumatológia szakképesítés esetén tehát 2024. május 31-ig a szakképzés teljesítése nélkül jogosultak a szakvizsga letételére azok, akik az adott szakterületen legalább 5 éves szakmai gyakorlattal rendelkeznek és rendelkeznek gyermeksebészet vagy ortopédia és traumatológia vagy ortopédia vagy traumatológia szakképesítéssel.

További információk az Országos Kórházi Főigazgatóság Humánerőforrás-fejlesztési Igazgatóság oldalán érhetők el:

         [Szakorvosi, szakgyógyszerészi, szakfogorvosi és klinikai szakpszichológusi szakvizsga](https://www.enkk.hu/index.php/hun/nemzeti-vizsgabizottsag-2/ogyfk-vizsganaptar)

Sikeres jelentkezés és felkészülést kívánnak a Nemzeti Vizsgabizottság munkatársai.